Na temelju članka 56. Statuta Brodsko-posavske županije („Službeni vjesnik Brodsko-posavske županije“ broj 10/09, 19/10, 2/13, 15/13-pročišćeni tekst, 4/18, 5/20 i 7/21), i članka 2. Odluke  o stipendiranju učenika srednjih škola koji se obrazuju za deficitarna zanimanja („Službeni vjesnik Brodsko-posavske županije“ broj: 17/25), a na prijedlog Povjerenstva za stipendiranje učenika, Župan Brodsko-posavske županije donosi 
ODLUKU 
o broju i iznosu stipendije učenicima srednjih škola
koji se školuju za deficitarna zanimanja 
za školsku godinu 2026./2027.

I.
Utvrđuje se da će Brodsko-posavska županija u školskoj godini 2026./2027., sukladno Odluci o stipendiranju učenika srednjih škola koji se obrazuju za deficitarna zanimanja dodijeliti ukupno 80 stipendija.  
II.
Visina pojedinačne mjesečne stipendije u školskoj 2026./2027. godini iznosi 80 eura (osamdeseteura) i isplaćivat će se za 10 (deset)  mjeseci odnosno za razdoblje od 1. rujna 2026. do 30. lipnja 2027. godine.

III.

Za izvršenje ove Odluke zadužuju se Upravni odjel za obrazovanje, šport i kulturu i Upravni odjel za proračun i financije Brodsko-posavske županije. 

IV.

Ova Odluka stupa na snagu prvog dana od dana objave u „Službenom vjesniku Brodsko-posavske županije“.

KLASA: 604-01/26-03/1
URBROJ: 2178-05-01/5-26-1
Slavonski Brod, 12. listopada 2026.


									ŽUPAN

							dr.sc. Danijel Marušić, dr. med. vet.



DOSTAVITI:
1. Upravni odjel za obrazovanje, šport i kulturu
2. Upravni odjel za proračun i financije
3. Povjerenstvo za stipendiranje učenika
4. Redakcija “Službenog vjesnika Brodsko-posavske županije“
5. Pismohrana
